|  |
| --- |
| **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅՈՒՆ ԳԼԽԱՎՈՐ ՔԱՐՏՈՒՂԱՐ** |
| *0010 Երևան Վ. Սարգսյան 3/8* |

**ք. Երևան 15.12.2023թ.**

**Որոշում**

**N ԱՆ-ԳՔ-2023/4**

**«ՋԻ-ԷՍ-ՍԻ» ՍՊԸ-ին գնումների գործընթացին մասնակցելու իրավունք չունեցող մասնակիցների ցուցակում ներառելու վերաբերյալ**

Գնման ընթացակարգի ծածկագիր՝ **«**ՀՀԱՆ-ԲՄԱՊՁԲ-23/32**»**

Մասնակից՝ «ՋԻ-ԷՍ-ՍԻ» ՍՊԸ

**/**ՀՎՀՀ՝ 02258906, հասցե՝ ք. Երևան, Աճեմյան 18շ. 44 շին./

Արդարադատության նախարարության (այսուհետ՝ Նախարարություն) և ՋԻ-ԷՍ-ՍԻ ՍՊ ընկերության (այսուհետ՝ Ընկերություն) միջև 19.06.2023 թվականին կնքվել է թիվ ՀՀԱՆ-ԲՄԱՊՁԲ-23/32.1 պայմանագիրը(այսուհետ՝ Պայմանագիր), համաձայն որի Ընկերությունը պարտավորվել էր Պայմանագրով սահմանված կարգով, ծավալներով, ժամկետներում և հասցեով Նախարարությանը մատակարարել Պայմանագրի N 1 հավելվածով` Տեխնիկական բնութագիր-գնման ժամանակացույցով նախատեսված ապրանքը: Համաձայն Պայմանագրի՝ ապրանքի մատակարարման վերջնաժամկետը ս/թ հոկտեմբերի 24-ն էր, սակայն Ընկերության կողմից այն չի մատակարարվել:

Հիմք ընդունելով Պայմանագրի 2.1.7-րդ կետը, այն է՝ «**Գնորդն իրավունք ունի միակողմանի լուծել պայմանագիրը (լրիվ կամ մասնակի), եթե Վաճառողն էականորեն խախտել է պայմանագիրը**» և Պայմանագրի 2.1.7.1-րդ կետի բ) պարբերությունը, այն է՝ «Վաճառողի կողմից պայմանագիրը խախտելն էական է համարվում, եթե ապրանքի մատակարարման ժամկետը խախտվել է 30 օրից ավել», Նախարարությունը ս/թ դեկտեմբերի 5-ին միակողմանի ամբողջությամբ լուծել է Պայմանագիրը, որի մասին ծանուցումը նույն օրը հրապարակվել է տեղեկագրում և ուղարկվել է Ընկերության էլեկտրոնային փոստին՝ Պայմանագրի 8.9 կետի համաձայն:

«Գնումների մասին» օրենքի (այսուհետ՝ Օրենք) 6-րդ հոդվածի 1-ին մասի 6-րդ կետի համաձայն՝ Մասնակիցն ընդգրկվում է գնումների գործընթացին մասնակցելու իրավունք չունեցող մասնակիցների ցուցակում, եթե`

ա. խախտել է պայմանագրով նախատեսված կամ գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից պայմանագրի միակողմանի լուծմանը կամ գնման գործընթացին տվյալ մասնակցի հետագա մասնակցության դադարեցմանը և մասնակիցը հրավերով և (կամ) պայմանագրով սահմանված ժամկետում չի վճարել հայտի, պայմանագրի և (կամ) որակավորման ապահովման գումարը, (…):

Ելնելով վերոգրյալից և ղեկավարվելով Օրենքի 6-րդ հոդվածի 2-րդ մասով, այն է՝ Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում պատվիրատուի ղեկավարի պատճառաբանված որոշման հիման վրա՝

Ո Ր Ո Շ ՈՒ Մ Ե Մ՝

**«ՋԻ-ԷՍ-ՍԻ» ՍՊԸ-ին** ներառել գնումների գործընթացին մասնակցելու իրավունք չունեցող մասնակիցների ցուցակում:

**ՍԻՐՎԱՐԴ ԳԵՎՈՐԳՅԱՆ**

